## Les Arts obri les seues terrasses per a gaudir dels castells de Falles

*** El centre d’arts oferix una experiència única per a les nits del 17 i 18 de març amb música i gastronomia
* La proposta inclou, a més, un recital exclusiu dels artistes de l’Opera Studio de Les Arts amb fragments d’òpera i sarsuela en la Sala Principal**

El Palau de les Arts Reina Sofia obri les portes les nits del 17 i 18 de març per a gaudir de les impressionants vistes dels castells de Falles que oferixen les seues terrasses i balcons en una nova edició de ‘Castells a Les Arts’.

Amb este objectiu, el centre d’arts ha preparat una experiència única per a contemplar els espectacles pirotècnics amb un recital líric, exquisida gastronomia i servici de restauració a càrrec de Gourmet Catering & Espacios i música des d’un emplaçament privilegiat amb visibilitat directa a la zona de disparada dels focs artificials.

‘Castells a Les Arts’ oferix un pla complet per 120 euros que inclou l’accés a l’edifici des de les 21:00 hores, una xicoteta vetlada amb àries d’òpera i sarsuela a càrrec dels cantants i pianistes de l’Opera Studio de Les Arts en la Sala Principal (21:30 hores) i un [sopar còctel](https://www.lesarts.com/wp-content/uploads/2025/02/Castells-a-les-arts-Nit-del-foc-Menu-1.pdf) (22:30 hores).

S’habilitaran dos punts de referència en l’edifici de Calatrava per a garantir la comoditat i el servici al públic assistent: la balconada de l’entrada principal i el vestíbul principal, juntament amb la terrassa de la planta octava i el Restaurant Los Toros.

Les entrades per a ‘Castells a Les Arts’ poden adquirir-se en la [pàgina web de Les Arts](https://www.lesarts.com/). Les condicions generals de l’esdeveniment es poden consultar en la [web](https://www.lesarts.com/wp-content/uploads/2025/02/CONDICIONES-GENERALES-CASTELLS-A-LES-ARTS-2025.pdf).

Fecha: 22/02/2025